પોલીસની પ્રાથમિક તપાસમાં કબજે કરાયેલી બોટલો પૈકી માત્ર ચાર બોટલ જ દારૂની હતી, બાકીની ૭૯ બોટલમાં ચાની ભૂકી ઉકાળીને એ પાણી હોવાનું ખુલ્યું હતું. બન્નેની આકરી પૂછપરછ કરાતા બુટલેગર મયલાએ એવી કબૂલાત આપી હતી કે ઉપરથી દારૂની સપ્લાય ઓછી થઇ જતાં ગ્રાહકોને ખંખેરવા માટે આવો કિમિયો કર્યો હતો. ભંગારમાંથી દારૂની ખાલી બોટલ લાવીને તેમાં ચાનું પાણી ભરી ઢાંકણાને ફેવીક્વીકથી ચોંટાડી દીધા હતા. પરંતુ એક પણ બોટલ વેચે એ પહેલાં પકડાઇ ગયો હતો.